ai4bharat/Pralekha huggingface dataset:
नागरी उड्डाण मंत्रालय
डिजी यात्रा अंतर्गत, प्रवाशांची माहिती  त्यांच्या साधनामध्ये संग्रहित होते, मध्यवर्ती ‘स्टोअरेज’ मध्ये साठवली जात नाही
डिजी यात्रा हा ‘बायोमेट्रिक बोर्डिंग’ प्रणालीसाठी चेहरा ओळखण्याच्या तंत्रज्ञानाचा वापर करण्याचा नागरी विमान वाहतूक मंत्रालयाचा एक उपक्रम
नवी दिल्ली, 16 मार्च 2023
डिजी यात्रा अंतर्गत, प्रवाशांची माहिती  त्यांच्या स्वत:च्या इलेक्ट्रॉनिक साधनांमध्ये संग्रहित होते. मध्यवर्ती स्टोरेजमध्ये नाही. सर्व प्रवाशांची माहिती, त्यांच्या स्मार्टफोनच्या वॉलेटमध्ये ‘एनक्रिप्टेड’ आणि संग्रहित केली जाते. ही माहिती फक्त प्रवासी आणि तो प्रवासी जिथून प्रवास सुरू करतो, त्या विमानतळाला सामायिक केली जाते. कारण प्रवाशाचे डिजी यात्रा ओळखपत्र प्रमाणित करण्यासाठी त्या माहितीची आवश्यकता असते. विमान प्रवास सुरू झाल्यानंतर 24 तासांच्या आत विमानतळाच्या सिस्टममधून ती माहिती काढून टाकली जाते. प्रवासी ज्यावेळी प्रवास करतात त्याचवेळी आणि जिथून प्रवास सुरू होतो, त्याच विमानतळावर माहिती थेट सामाईक केली जाते.
ही माहिती ‘एनक्रिप्टेड’ असते, म्हणजे कूटबद्ध असल्यामुळे तो इतर कोणाला/ घटकाद्वारे वापरता येत नाही. तसेच ही प्रक्रिया ऐच्छिक आहे. यामुळे प्रवास सुरळीत, त्रासमुक्त होतो. शिवाय थेट स्पर्श टाळणे शक्य असते, त्यामुळे आरोग्याविषयी जोखीममुक्त प्रवासाची सोय होते.
एका ट्विटर वापरकर्त्याने 15 मार्च 2023 रोजी, विचारलेल्या प्रश्नाला उत्तर देताना, नागरी विमान वाहतूक आणि पोलाद मंत्री, ज्योतिरादित्य सिंधिया यांनी ट्विट केले, “प्रवाशांच्या वैयक्तिक माहितीचा डेटा कोणत्याही केंद्रीय भांडारात किंवा डिजी यात्रा फाउंडेशनद्वारे संग्रहित केला जात नाही. डिजी यात्रा या सुरक्षित वॉलेटमध्ये प्रवाशांच्या स्वतःच्या मोबाईल फोनमध्ये हा डेटा संग्रहित केला जातो. कोणताही डेटा संकलित किंवा संग्रहित केला जात नाही, याची खात्री बाळगा. ”
डिजी यात्रा हा बायोमेट्रिक बोर्डिंग सिस्टमसाठी ‘फेशियल रिकग्निशन’ तंत्रज्ञानाचा वापर करण्याचा नागरी विमान वाहतूक मंत्रालयाचा एक उपक्रम आहे. प्रवाशांना विमानतळावर अखंड आणि त्रासमुक्त अनुभव प्रदान करणे हे त्याचे उद्दिष्ट आहे. अनेक ‘टच पॉइंट्स’ वर तिकीट आणि ओळख पडताळणीची गरज दूर करून आणि डिजिटल फ्रेमवर्क वापरून विद्यमान पायाभूत सुविधांद्वारे उत्तम सेवा प्राप्त करून प्रवाशांना चांगला अनुभव देणे, हा त्याचा मुख्य उद्देश आहे.JPS/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
अर्थ मंत्रालय
सीबीडीटीने आर्थिक वर्ष 2022-23 च्या दुसऱ्या तिमाहीसाठी 26क्यू अर्जात टिडीएस माहिती भरण्याची अंतिम मुदत वाढवली
नवी दिल्ली, 27 ऑक्टोबर 2022
सुधारित आणि अद्ययावत 26क्यू अर्जात टीडीएस माहिती भरण्यात येणाऱ्या अडचणी लक्षात घेऊन, केंद्रीय प्रत्यक्ष कर मंडळाने  आर्थिक वर्ष 2022-23 च्या दुसऱ्या तिमाहीसाठी 26क्यू अर्ज भरण्याची मुदत 30 नोव्हेंबर 2022 पर्यंत वाढवली आहे. आधी ती 31 ऑक्टोबर 2022 होती.
F.No.275/25/2022-IT मधे 27.10.2022 रोजी सीबीडीटी परिपत्रक क्रमांक 21/2022 जारी झाले. हे परिपत्रक www.incometaxindia.gov.in. इथे उपलब्ध आहे.S.Kane/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 184
शिक्षण मंत्रालय
2019-20 या शैक्षणिक वर्षात आर्थिकदृष्ट्या दुर्बल घटकांना 10 टक्के आरक्षण लागू केले जाईल-प्रकाश जावडेकर
(नवी दिल्ली, 15 जानेवारी 2019
2019-20 या शैक्षणिक वर्षापासून देशातील 40 हजार महाविद्यालये आणि 900 विद्यापीठांमध्ये आर्थिकदृष्ट्या दुर्बल घटकांना 10 टक्के आरक्षण लागू करण्याचा महत्त्वपूर्ण निर्णय सरकारने घेतल्याची माहिती केंद्रीय मनुष्यबळ विकास मंत्री प्रकाश जावडेकर यांनी आज नवी दिल्लीत पत्रकार परिषदेत केली. अनुसूचित जाती, अनुसूचित जमाती, इतर मागासवर्गीय आणि खुल्या प्रवर्गातल्या जागांव्यतिरिक्त हे 10 टक्के आरक्षण दिले जाणार आहे.
यासाठी या महाविद्यालये आणि विद्यापीठांमध्ये पुरेशा अतिरिक्त जागा निर्माण केल्या जातील.
देशातील पदवीपर्यंत तंत्रशिक्षण देणाऱ्या राज्य सरकारी/सरकारी अनुदानित तंत्रशिक्षण संस्थांमधील शिक्षक आणि अन्य कर्मचाऱ्यांना सातवा वेतन आयोग लागू करण्याच्या प्रस्तावाला सरकारने मंजुरी दिली असून यामुळे केंद्र सरकार 1241.78 कोटी रुपयांच्या अतिरिक्त बोजा पडेल अशी माहिती जावडेकर यांनी दिली.
N.Sapre/S.Kane/P.Kor
पंतप्रधान कार्यालय
नॅनो युरिया हा शेतकऱ्यांच्या जीवनात दीर्घकालीन बदल घडवण्याच्या आमच्या विविधांगी प्रयत्नांचा एक भाग: पंतप्रधान
पंतप्रधान नरेंद्र मोदी यांनी भारतीय शेतकऱ्यांच्या जीवनात दीर्घकालीन सकारात्मक बदल घडवून आणण्यात नॅनो युरियामुळे होणा-या लाभाची प्रशंसा केली आहे.
केंद्रीय कृषी आणि शेतकरी कल्याण राज्यमंत्री शोभा करंदलाजे यांचा ट्विट संदेश सामायिक करून पंतप्रधानांनी ट्विट संदेशात म्हटले;
"शेतकऱ्यांच्या जीवनात दीर्घकालीन बदल घडवण्याच्या आमच्या विविधांगी प्रयत्नांचा हा एक भाग आहे."
अल्पसंख्यांक मंत्रालय
प्रधानमंत्री जन विकास कार्यक्रम देशातील 1300 निवडक अल्पसंख्याक बहुल क्षेत्रात राबवला जात आहे: मुख्तार अब्बास नकवी
अल्पसंख्यक व्यवहार मंत्रालयामार्फत राबवल्या जाणार्या अनेक योजनांपैकी प्रधानमंत्री जन विकास कार्यक्रम  ही एकमेव केंद्र पुरस्कृत योजना आहे, त्याअंतर्गत राज्य सरकारांना निधी जारी केला जातो.
2018 मध्ये प्रधानमंत्री जन विकास कार्यक्रमाची  पुनर्र्चना करण्यात आली. आणि आता 1300 निवडक अल्पसंख्याक बहुल भागात याची अंमलबजावणी केली जात आहे, ज्याचा उद्देश या भागात सामाजिक-आर्थिक पायाभूत सुविधा आणि मूलभूत सुविधांचा विकास करणे हा आहे. ही योजना मोठ्या प्रमाणात राबवण्यासाठी पीएमजेव्हीके अंतर्गत क्षेत्र 90 जिल्ह्यांवरून 308 जिल्ह्यांपर्यंत वाढवण्यात आले असून त्यामध्ये 870 तालुके, 321 शहरे आणि 109 जिल्हा मुख्यालयांचा समावेश आहे.
2014-15 ते 2019-20 पर्यंत राजस्थानातील अल्पसंख्याक बहुल भागातल्या प्रकल्पांसाठी पीएमजेव्हीके योजनेंतर्गत 291.14 कोटी रुपये वितरित करण्यात आले असून त्यापैकी राजस्थान राज्यात अलवर जिल्ह्यातील अल्पसंख्याक बहुल भागासाठी रुपये 88.57 कोटींचे वाटप करण्यात आले आहे.
केंद्रीय अल्पसंख्याक कार्यमंत्री मुख्तार अब्बास नक्वी यांनी आज लोकसभेत लेखी उत्तरात ही माहिती दिली.
अल्पसंख्यक व्यवहार मंत्रालयामार्फत राबवल्या जाणार्या अनेक योजनांपैकी प्रधानमंत्री जन विकास कार्यक्रम  ही एकमेव केंद्र पुरस्कृत योजना आहे, त्याअंतर्गत राज्य सरकारांना निधी जारी केला जातो.
2018 मध्ये प्रधानमंत्री जन विकास कार्यक्रमाची  पुनर्र्चना करण्यात आली. आणि आता 1300 निवडक अल्पसंख्याक बहुल भागात याची अंमलबजावणी केली जात आहे, ज्याचा उद्देश या भागात सामाजिक-आर्थिक पायाभूत सुविधा आणि मूलभूत सुविधांचा विकास करणे हा आहे. ही योजना मोठ्या प्रमाणात राबवण्यासाठी पीएमजेव्हीके अंतर्गत क्षेत्र 90 जिल्ह्यांवरून 308 जिल्ह्यांपर्यंत वाढवण्यात आले असून त्यामध्ये 870 तालुके, 321 शहरे आणि 109 जिल्हा मुख्यालयांचा समावेश आहे.
2014-15 ते 2019-20 पर्यंत राजस्थानातील अल्पसंख्याक बहुल भागातल्या प्रकल्पांसाठी पीएमजेव्हीके योजनेंतर्गत 291.14 कोटी रुपये वितरित करण्यात आले असून त्यापैकी राजस्थान राज्यात अलवर जिल्ह्यातील अल्पसंख्याक बहुल भागासाठी रुपये 88.57 कोटींचे वाटप करण्यात आले आहे.
केंद्रीय अल्पसंख्याक कार्यमंत्री मुख्तार अब्बास नक्वी यांनी आज लोकसभेत लेखी उत्तरात ही माहिती दिली.
B.Gokhale/S.Kane/P.Kor
माहिती आणि प्रसारण मंत्रालय
कोविड लसिकरण आणि आत्मनिर्भर भारत जनजागृती मोहिमेचा नितीन गडकरी यांच्या हस्ते शुभारंभ
माहिती आणि प्रसारण मंत्रालयातील प्रादेशिक लोकसंपर्क ब्युरो, पुणेच्या अधिनस्त क्षेत्रिय लोकसंपर्क ब्युरो, नागपूरचा उपक्रम
नागपूर, 28 फेब्रुवारी 2021
केंद्रीय माहिती आणि प्रसारण मंत्रालयाच्या प्रादेशिक लोकसंपर्क ब्युरो, पुणे आ आणि क्षेत्रिय लोकसंपर्क ब्युरो, नागपूर यांच्यावतीने कोविड-19 लसिकरण आणि आत्मनिर्भर भारत या विषयावर नागपूर जिल्ह्यातील विविध तालुक्यात जनजागृतीसाठी तयार केलेल्या बहुमाध्यमी मोबाईल व्हॅनवरील फिरत्या प्रदर्शनाचे तसेच कलापथक मोहिमेचा शुभारंभ केंद्रीय रस्ते वाहतूक आणि केंद्रीय सुक्ष्म, लघु व मध्यम उद्योग मंत्री नितीन गडकरी यांच्या हस्ते वर्धा मार्गावरील त्यांच्या निवासस्थानी आज करण्यात आला .याप्रसंगी प्रादेशिक लोकसंपर्क ब्युरो, पुणेचे सहायक-संचालक निखील देशमुख, पत्र सुचना कार्यालयाचे सहायक संचालक शशीन राय, क्षेत्रीय लोकसंपर्क ब्युरो, कोल्हापूर विभागाचे क्षेत्रीय प्रचार अधिकारी हंसराज राऊत, जिल्हा माहिती अधिकारी प्रवीण टाके, माध्यम समन्वय अधिकारी अनिल गडेकर प्रामुख्याने उपस्थित होते.
माहिती आणि प्रसारण मंत्रालय, भारत सरकारच्या प्रादेशिक लोकसंपर्क ब्युरो, पुणे यांच्यावतीने हा उपक्रम राबविण्यात येत आहे. यात जागतिक आरोग्य संघटना, युनिसेफ आणि आरोग्य विभाग, महाराष्ट्र यांचे सहकार्य लाभले आहे. या उपक्रमांतर्गत महाराष्ट्रातील ३६ जिल्हयात १६ व्हॅन्स द्वारे फिरते बहुमाध्यमी प्रदर्शन आयोजित करून तसेच कलापथकांच्या माध्यमातून लोकांमध्ये कोविड-19 लसिकरण मोहिम आणि आत्मनिर्भर भारत अभियानाबद्दल जनजागृती निर्माण करण्यात येत आहे. त्याचाच एक भाग म्हणून क्षेत्रीय लोकसंपर्क ब्युरो, नागपूरच्यावतीने नागपूर जिल्ह्यातील विविध तालुक्यातील गावांमध्ये १० दिवस व्हॅनद्वारे फिरते बहुमाध्यमी प्रदर्शनाच्या माध्यमातून ही मोहिम राबविण्यात येत आहे.
या उपक्रमांतर्गत लसिकरणाबाबतची माहिती, आत्मनिर्भर भारत अंतर्गत विविध उपक्रम आणि कोविड-19 विषयक नियमांबाबतची माहिती जिल्ह्यातील नागरीकांपर्यंत पोहचविणे, हा या मागील उद्देश आहे. लसिकरणाविषयी असलेले गैरसमज आणि अफवांबाबत जनतेला जागृत करणे, आत्मनिर्भर भारताच्या उभारणीसाठी सरकार करीत असलेल्या प्रयत्नांची माहिती फिरत्या बहुमाध्यमी प्रदर्शनाच्या माध्यमातून लोकांना करून देण्यात येणार आहे.
यावेळी कलापथकातील कलाकारांच्या माध्यमातून कार्यक्रमाचे सादरीकरण करून लोकांपर्यंत जनजागृती संदेश पोहचविण्यात येणार आहे. जिल्ह्यातील जनजागृती मोहिमेसाठी विभागीय आयुक्त कार्यालय, नागपूर, जिल्हाधिकारी कार्यालय, जिल्हा आरोग्य विभाग आणि जिल्हा माहिती कार्यालय यांचे सहकार्य लाभले आहे.
या मोहिमेच्या यशस्वितेसाठी प्रादेशिक लोकसंपर्क ब्युरो, पुणेचे संचालक प्रकाश मकदुम यांच्या मार्गदर्शनात प्रादेशिक लोकसंपर्क ब्युरो, पुणेचे सहायक- संचालक निखील देशमुख, क्षेत्रीय लोकसंपर्क ब्युरो, कोल्हापूरचे क्षेत्रीय प्रचार अधिकारी हंसराज राऊत, क्षेत्रीय प्रचार सहायक संजय तिवारी, श्रीमती संजीवनी निमखेडकर, जी नरेश आणि रंगधून कलामंच, नागपूर आणि त्यांच्या चमूचे सदस्य परिश्रम घेत आहेत.S.Rai/D.Wankhede/D.Dubey/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
संरक्षण मंत्रालय
संरक्षण मंत्र्यांनी इस्रायलच्या संरक्षण मंत्र्यांशी दूरध्वनीवरून साधला संवाद ; ‘आत्मनिर्भर भारत’ अंतर्गत स्वदेशी संरक्षण उत्पादनाला सरकारचे प्राधान्य असल्याचे केले अधोरेखित
राजनाथ सिंह यांनी इस्रायलमधील उद्योगांना संयुक्त उपक्रमांमध्ये गुंतवणूक वाढवण्यासाठी तसेच महत्वपूर्ण तंत्रज्ञानामध्ये सहकार्याची क्षेत्रे निवडण्यासाठी आमंत्रित केले
संरक्षण मंत्री राजनाथ सिंह यांनी 3 मार्च 2022 रोजी इस्रायलचे संरक्षण मंत्री योव गॅलेंट यांच्याशी दूरध्वनीवरून संवाद साधला. उभय मंत्र्यांमधील ही पहिली चर्चा होती. गॅलेंट यांची इस्रायलचे संरक्षण मंत्री म्हणून नियुक्ती झाल्याबद्दल संरक्षण मंत्र्यांनी त्यांचे अभिनंदन केले.
‘आत्मनिर्भर भारत’ अंतर्गत संरक्षण उपकरणांचे स्वदेशीकरण आणि देशांतर्गत उत्पादनाला सरकारचे प्राधान्य असल्याचे राजनाथ सिंह यांनी अधोरेखित केले.
भारतात एक मजबूत आणि जागतिक दर्जाच्या संरक्षण उत्पादन परिसंस्थेच्या वाढीसाठी इस्रायली उद्योगांच्या सहकार्याची त्यांनी दखल घेतली आणि इस्रायली उद्योगांना भारतीय कंपन्यांसोबतच्या संयुक्त उपक्रमांमध्ये त्यांची गुंतवणूक अधिक विस्तारण्यासाठी तसेच महत्वपूर्ण तंत्रज्ञानामध्ये सहकार्याची क्षेत्रे निवडण्यासाठी आमंत्रित केले. नुकत्याच संपलेल्या एरो इंडिया 2023 दरम्यान भारतीय आणि इस्रायली कंपन्यांमध्ये काही महत्त्वाच्या सामंजस्य करारांवर स्वाक्षऱ्या झाल्याबद्दल त्यांनी आनंद व्यक्त केला.
इस्रायलच्या संरक्षण मंत्र्यांनी प्रदेशातील भारताची सकारात्मक भूमिका अधोरेखित केली आणि दोन्ही देशांदरम्यान धोरणात्मक भागीदारी वाढवण्यासाठी इस्रायल सरकार उत्सुक असल्याचे सांगितले. दोन्ही मंत्र्यांनी गेल्या वर्षी मान्यता दिलेल्या ‘व्हिजन स्टेटमेंट’च्या चौकटीअंतर्गत द्विपक्षीय संरक्षण संबंध अधिक दृढ करण्यासाठी वचनबद्ध असल्याचा पुनरुच्चार केला.
कोळसा मंत्रालय
कोळसा क्षेत्राने उत्पादन वाढवावे आणि आयात कमी करावी, केंद्रीय कोळसा राज्यमंत्री रावसाहेब पाटील दानवे यांचे आवाहन
नवी दिल्ली, 7 मार्च 2022
कोळसा, खाण आणि रेल्वे राज्यमंत्री रावसाहेब पाटील दानवे यांनी आज नवी दिल्लीत कोळसा मंत्रालयाच्या ‘आझादी का अमृत महोत्सव’ कार्यक्रमाच्या ‘आयकॉनिक’ सप्ताहाचे उद्घाटन केले. केंद्रीय कोळसा, खाण आणि संसदीय कामकाज मंत्री प्रल्हाद जोशी या कार्यक्रमामध्ये दूरदृष्यप्रणालीव्दारे सहभागी झाले होते.
यावेळी बोलताना ते म्हणाले, आपल्या देशाच्या स्वातंत्र्य लढ्यामध्ये पुरूष, महिला आणि युवकांनी दिलेल्या महान योगदानाची भावी पिढ्या जोपासना करतील. कोळसा क्षेत्राने अधिकाधिक योगदान देऊन ऊर्जा क्षेत्रात भारताला आत्मनिर्भर बनवावे, असे आवाहन त्यांनी केले.
यावेळी मार्गदर्शन करताना रावसाहेब पाटील दानवे यांनी कोळसा क्षेत्राने उत्पादनामध्ये आणखी वाढ करण्याचे आवाहन केले. त्यामुळे कोळसा आयात कमी होवू शकेल आणि देशाची ऊर्जा सुरक्षा वाढवता येईल, असे ते म्हणाले. कोळसा उत्पादन करणा-या सार्वजनिक उपक्रमांनी सामाजिक जबाबदारी पार पाडण्याची गरज मंत्र्यांनी अधोरेखित केली. पर्यावरण रक्षण आणि कोळसा खाणींच्या परिसरामध्ये वास्तव्य करणा-या लोकांचे संरक्षण करण्यासाठी शाश्वत खाणकाम सुनिश्चित करणे आवश्यक आहे, असे मंत्री रावसाहेब दानवे म्हणाले.N.Chitale/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 198
पंतप्रधान कार्यालय
पंतप्रधान उद्या 30 सप्टेंबर रोजी सीआयपीईटी : या जयपूर येथील इन्स्टिट्यूट ऑफ पेट्रोकेमिकल्स टेक्नॉलॉजी संस्थेचे उद्घाटन करणार
पंतप्रधान राजस्थानमधील चार नवीन वैद्यकीय महाविद्यालयांची कोनशिलाही बसवणार
नवी दिल्ली, 29 सप्टेंबर 2021
पंतप्रधान नरेंद्र मोदी, उद्या दिनांक 30 सप्टेंबर 2021 रोजी सकाळी 11 वाजता व्हिडिओ कॉन्फरन्सिंगद्वारे,जयपूर येथील सीआयपीईटी : इन्स्टिट्यूट ऑफ पेट्रोकेमिकल्स टेक्नॉलॉजी, या संस्थेचे उद्घाटन करणार आहेत तसेच राजस्थानच्या बांसवाडा, सिरोही, हनुमानगढ आणि दौसा जिल्ह्यांतील चार नवीन वैद्यकीय महाविद्यालयांची पायाभरणीही करणार आहेत.
या वैद्यकीय महाविद्यालयांना "जिल्हा/संदर्भ  रुग्णालयांशी संलग्न नवीन वैद्यकीय महाविद्यालयांची स्थापना" या केंद्र सरकार पुरस्कृत योजनेअंतर्गत मंजूर करण्यात आले आहे. अशी वैद्यकीय महाविद्यालये स्थापन करण्यासाठी, आरोग्य सोयीसुविधा न मिळणाऱ्या, मागास आणि आकांक्षी जिल्ह्यांना प्राधान्य दिले जाते. या योजनेच्या तीन टप्प्यांत देशभरात 157 नवीन वैद्यकीय महाविद्यालयांना मान्यता देण्यात आली आहे.
CIPET बद्दल:
राजस्थान सरकारसोबत, भारत सरकारने, CIPET : इन्स्टिट्यूट ऑफ पेट्रोकेमिकल्स टेक्नॉलॉजी, जयपूर संस्थेची स्थापना केली आहे. ही एक समर्पित आत्मनिर्भर संस्था असून पेट्रोकेमिकल्स आणि संबंधित उद्योगांच्या गरजा सक्षमपणे पूर्ण करण्यास समर्पित आहे. ही संस्था कुशल तांत्रिक व्यावसायिक होण्यासाठी युवकांना प्रशिक्षण देईल.
या समारंभाला केंद्रीय मंत्री मनसुख मांडवीय आणि राजस्थानचे मुख्यमंत्री अशोक गेहलोत देखील उपस्थित असतील.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
4 डिसेंबर, भारतीय नौदलाच्या इतिहासात सुवर्णाक्षरांनी लिहिलेला दिवस
एफओसी-इन-सी, पश्चिम नौदल कमांड, यांनी मुंबईत नौदल दिना निमित्त आयोजित पत्रकार परिषदेला संबोधित केले
भारतीय नौदल दरवर्षी 4 डिसेंबर या दिवशी नौदल दिन साजरा करते. 1971 च्या भारत-पाक युद्धादरम्यान याच दिवशी, शस्त्रास्त्रांनी सुसज्ज भारतीय नौकेने शत्रूला गाफील ठेवत, कराची बंदराजवळून मार्गक्रमण करत प्राणघातक क्षेपणास्त्रांचा हल्ला केला आणि या हल्ल्यात शत्रूच्या अनेक युद्ध नौका नष्ट केल्या.
व्हाईस अॅडमिरल अजेंद्र बहादूर सिंग, फ्लॅग ऑफिसर कमांडिंग-इन-चीफ पश्चिम नौदल कमांड, यांनी आज , मुंबईत भारतीय नौदलाच्या नवीन स्टेल्थ गाइडेड क्षेपणास्त्र रोधक, आयएनएस विशाखापट्टणम या युद्ध नौकेवर नौदल सप्ताह 2022 अंतर्गत आयोजित, नौदल दिनाच्या वार्षिक पत्रकार परिषदेत प्रसारमाध्यमांच्या प्रतिनिधींना संबोधित केले.
कमांडर-इन-चीफ  यांनी आपल्या सुरुवातीच्या भाषणात, सागरी हिताच्या सर्व क्षेत्रांमध्ये आपले अस्तित्व कायम राखण्यासाठी आणि देशाच्या हिताचे रक्षण करण्यासाठी, पश्चिम नौदल कमांड द्वारे तैनात युद्ध नौका, पाणबुड्या आणि लढाऊ विमाने याबद्दल माहिती दिली. मानवासह आणि मानव रहित विमानांच्या देखरेखीखाली किनारपट्टी भागात आणि खोल समुद्रात सातत्त्याने मिशन  वर आधारित युद्ध नौका आणि पाणबुड्या तैनात केल्या जात असल्याचे त्यांनी सांगितले. संयुक्त मानवतावादी सहाय्य आणि आपत्ती निवारण  मोहिमा तसेच पॅनेक्स  आणि मादाद  या वार्षिक संयुक्त एचएडीआर सरावांसाठीच्या एकत्रित प्रयत्नांबद्दल देखील त्यांनी माहिती दिली.
पश्चिम नेव्हल कमांडच्या जहाजांनी श्रीलंका, मालदीव, सेशेल्स, मॉरिशस, बांगलादेश, ओमान आणि इतर बंदरांमध्ये सदिच्छा भेट देऊन, सद्भावना आणि राष्ट्रीय सहकार्याला प्रोत्साहन दिले आहे, त्यामुळे भारतीय नौदल हे राष्ट्रीय सामर्थ्याचे लवचीक साधन आहे असे अॅडमिरल म्हणाले. भारतीय स्वातंत्र्याच्या 75 वर्षांच्या स्मरणार्थ, भारताचा राष्ट्रध्वज फडकावून स्वातंत्र्याचा अमृत महोत्सव साजरा करण्यासाठी, या वर्षी 15 ऑगस्ट रोजी,पश्चिम नेव्हल कमांडच्या युद्ध नौका पश्चिम आशिया , पूर्व आफ्रिका  आणि दक्षिण अमेरिका  येथे तैनात करण्यात आल्या होत्या असे त्यांनी अधोरेखित केले.
प्रसारमाध्यमांच्या विविध प्रश्नांची उत्तरे देताना व्हाइस अॅडमिरल एबी सिंग यांनी, किनारपट्टी सुरक्षा, सागरी सुरक्षा, अग्निवीर, तीव्र स्वरूपाच्या हवामानात काम करण्यासाठी मार्गदर्शक सूचना , समुद्रातून होणार्या अंमली पदार्थांच्या तस्करीचा सामना, स्वदेशी युद्धनौकांचे उत्पादन, भविष्यातील अधिग्रहण, यासह विविध मुद्द्यांवरील प्रश्नांचे निराकरण केले.
माहिती आणि प्रसारण मंत्रालय
ओटीटी प्लॅटफॉर्म वर अश्लीलता आणि असभ्य भाषेच्या वाढत्या वापराबद्दल, सरकार गंभीर असल्याची केंद्रीय माहिती आणि प्रसारणमंत्री अनुराग ठाकूर यांची माहिती
यंदाच्या पंधरा ऑगस्टपर्यंत, देशभरात, 1,000 खेलो इंडिया केंद्रे सुरु केली जातील - केंद्रीय माहिती आणि प्रसारण तसेच क्रीडा आणि युवा व्यवहार मंत्री अनुराग ठाकूर
नागपूर, 19 मार्च, 2023
ओटीटी प्लॅटफॉर्म वर दाखवल्या जाणाऱ्या कार्यक्रमात, अश्लीलता आणि असभ्य भाषेच्या वाढत्या वापराबद्दल केंद्र सरकार गंभीर आहे, अशी माहीती केंद्रीय माहिती आणि प्रसारणमंत्री अनुराग ठाकूर यांनी आज दिली. ओटीटी प्लॅटफॉर्म वर दाखवल्या जाणाऱ्या भडक आणि अश्लील कंटेंट विषयी बोलतांना त्यांनी हे ही स्पष्ट केले, “सर्जनशीलतेच्या नावाखाली जर कोणी असभ्य शिवीगाळ करत असेल तर ते सहन केले जाणार नाही. ओटीटी प्लॅटफॉर्मवर वाढती शिवीगाळ आणि अश्लील दृश्याविषयी येणाऱ्या तक्रारींबद्दल सरकार गंभीर आहे. जर यासाठी नियमात काही बदल करण्याची गरज भासली तर मंत्रालय त्या दिशेनेही विचार करेल.” नागपूरच्या पत्रकार संघात आयोजित पत्रकार परिषदेत ते आज बोलत होते.
यंदाच्या स्वातंत्र्यदिनापर्यंत म्हणजे, 15 ऑगस्टपर्यंत, देशभरात 1,000 खेलो इंडिया केंद्रे सुरु केली जातील, असेही क्रीडा आणि युवा कल्याण मंत्री अनुराग ठाकूर यांनी सांगितले. यापैकी, 945 केंद्रांना याधीच मंजूरी देण्यात आली आहे, असेही ते म्हणाले.
पायाभूत सुविधा विकासाबद्दल त्यांनी सांगितलं की, यंदाच्या अर्थसंकल्पात पायाभूत सुविधा क्षेत्रात 10 लाख कोटी रुपयांची तरतूद, भांडवली गुंतवणूकीसाठी करण्यात आली आहे. यंदाच्या अर्थसंकल्पात, रेल्वेसाठीच्या आर्थिक तरतुदीतही 9 पट वाढ करण्यात आली आहे, असेही ते पुढे म्हणाले.
प्रधानमंत्री आवास योजनेसाठी 79 हजार कोटी रुपयांची अर्थसंकल्पीय तरतूद करण्यात आली आहे.
या वर्षीच्या अर्थसंकल्पात 3,797 कोटी रुपये क्रीडा आणि युवा व्यवहार मंत्रालयाला देण्यात आले आहेत, असेही ठाकूर यांनी सांगितले.
तसेच, खेलो इंडिया क्रीडास्पर्धांमध्ये नवनवीन विक्रम प्रस्थापित केले जात आहेत आणि देशात मोठ्या क्रीडा स्पर्धा आयोजित करण्यात येत आहेत. खासदार क्रीडा महाकुंभ स्पर्धा आयोजित करून खेळाडूंना प्रोत्साहन देण्यात येत आहे, असे ते पुढे म्हणाले.
खेळाडूंसाठी उपलब्ध असलेल्या सरकारी योजनांची माहिती देत ठाकूर म्हणाले, भारतीय क्रीडा प्राधिकरण, खेलो इंडिया केंद्र, टार्गेट ऑलिम्पिक पोडीयम योजना देशातल्या प्रतिभावान खेळाडूंना ऑलिम्पिक आणि आशियाई क्रीडा स्पर्धांसाठी तयार करतात. देशात 23 राष्ट्रीय उत्कृष्ट केंद्रे आहेत, जिथे अत्याधुनिक सुविधा उपलब्ध आहेत. या केंद्रांत, राहण्या आणि जेवण्याच्या सुविधा उपलब्ध आहेत, अशी माहिती त्यांनी दिली.
राष्ट्रपती कार्यालय
राष्ट्रपतींच्या हस्ते राष्ट्रीय सेवा योजना पुरस्कार प्रदान
राष्ट्रपती द्रौपदी मुर्मू यांच्या हस्ते आज  राष्ट्रपती भवनात वर्ष 2020-21 साठीच्या राष्ट्रीय सेवा योजना पुरस्कारांचे वितरण करण्यात आले.
पुरस्कारप्राप्त मान्यवरांची संपूर्ण यादी बघण्यासाठी इथे क्लिक करा
पंतप्रधान कार्यालय
आशियाई क्रीडा स्पर्धेत महिलांच्या 400 मीटर अडथळा शर्यतीत कांस्यपदक जिंकल्याबद्दल पंतप्रधानांनी धावपटू विथ्या रामराज हिचे केले अभिनंदन
नवी दिल्ली, 3 ऑक्टोबर 2023
आज आशियाई क्रीडा स्पर्धेत महिलांच्या 400 मीटर अडथळा शर्यतीत कांस्यपदक जिंकल्याबद्दल धावपटू विथ्या रामराजचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी 25 वर्षीय विथ्याचे तिची जिद्द आणि चमकदार कामगिरीप्रति दृढनिश्चयाबद्दल प्रशंसा केली.
पंतप्रधानांनी X या समाज माध्यमावर पोस्ट केले:
"महिलांच्या 400 मीटर अडथळा स्पर्धेत कांस्यपदक जिंकल्याबद्दल विथ्या रामराजचे अभिनंदन.
तिची जिद्द आणि चिकाटी यामुळेच ती हे यश प्राप्त करु शकली.तिच्या पुढील वाटचालीसाठी खूप खूप शुभेच्छा."
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
महिला आणि बालविकास मंत्रालय
सक्षम अंगणवाड्या आणि पोषण 2.0 योजनेसाठी निधीचे वाटप
आर्थिक वर्ष 2021-22 च्या सुधारित अर्थसंकल्पीय वाटपानुसार 'सक्षम अंगणवाडी आणि पोषण 2.0 या योजनेसाठी 19999.55 कोटी रुपयांचे वाटप करण्यात आले असून हा निधी ,आर्थिक वर्ष 2020-21 च्या 17902.31 कोटी रुपये या
सुधारित अर्थसंकल्पीय वाटपापेक्षा 11.71% अधिक आहे.
आरोग्य आणि कुटुंब कल्याण मंत्रालयाद्वारे आयोजित राष्ट्रीय कुटुंब आरोग्य सर्वेक्षण  अंतर्गत 5 वर्षांखालील कमी वजनाच्या, अपोषित आणि गंभीरपणे कुपोषित असलेल्या मुलांची अंदाजे संख्या सर्वेक्षण करून प्राप्त केली जाते. राष्ट्रीय कुटुंब आरोग्य सर्वेक्षणाच्या NFHS-5
अलीकडील अहवालानुसार,  या वर्षाच्या राष्ट्रीय कुटुंब आरोग्य सर्वेक्षणाच्या तुलनेत 5 वर्षाखालील मुलांचे पोषण निर्देशांक सुधारले आहेत. मुलांचे वाढ खुंटण्याचे प्रमाण 38.4% वरून 35.5% पर्यंत कमी झाले आहे, तर कुपोषित होण्याचे प्रमाण 21.0% वरून 19.3% आले आहे आणि वजन कमी असण्याचे प्रमाण 35.8% वरून 32.1% पर्यंत कमी झाले आहे.
ही माहिती केंद्रीय महिला व बालविकास मंत्री श्रीमती स्मृती झुबिन इराणी यांनी आज राज्यसभेत लेखी उत्तराद्वारे दिली.
श्रम आणि रोजगार मंत्रालय
मार्च 2023 मध्ये ईएसआय योजनेंतर्गत 17.31 लाख नव्या कामगारांची भर
नवी दिल्ली, 15 मे 2023
ईएसआयसीच्या रोजगारयादीविषयक तात्पुरत्या आकडेवारीनुसार मार्च 2023 या महिन्यात 17.31 लाख नव्या कर्मचाऱ्यांची भर पडली आहे.
सुमारे 19,000 नव्या आस्थापनांची नोंद झाली आहे आणि त्यांना कर्मचारी राज्य विमा महामंडळाच्या सामाजिक सुरक्षेच्या छत्राखाली आणून अधिक जास्त व्याप्ती सुनिश्चित केली आहे.
या महिन्यात नोंदणी झालेल्या 17.31 लाख कर्मचाऱ्यांपैकी युवा वर्गाला सर्वात जास्त रोजगार मिळाले असल्याचे देखील या आकडेवारीमधून दिसून येत आहे, ज्यामध्ये 25 वर्षे वयोगटापर्यंतच्या कर्मचाऱ्यांचे प्रमाण सर्वात जास्त असून या महिन्यात नोंदणी झालेल्या एकूण कर्मचाऱ्यांपैकी 8.26 लाख म्हणजे 48% कर्मचारी या वयोगटातील आहेत.
मार्चच्या रोजगारयादीच्या लिंगनिहाय विश्लेषणानुसार 3.36 लाख महिला कर्मचाऱ्यांची नोंदणी झाली आहे. त्याशिवाय 41 ट्रान्स्जेंडर कर्मचाऱ्यांची देखील मार्च 2023 मधील ईएसआय योजनेंतर्गत नोंदणी झाली आहे. समाजातील प्रत्येक स्तराला आपले फायदे देण्यासाठी ईएसआयसी वचनबद्ध असल्याचे यातून दिसून येत आहे.
या आकडेवारीमध्ये भर पडण्याची प्रक्रिया सतत सुरू राहात असल्याने ही आकडेवारी तात्पुरती आहे.S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101
माहिती आणि प्रसारण मंत्रालय
बिपरजॉय चक्रीवादळाच्या पार्श्वभूमीवर खबरदारीचा उपाय म्हणून गुजरातमधील द्वारका येथील आकाशवाणीचा टॉवर उतरवण्यात आला
नवी दिल्ली, 14 जून 2023
बिपरजॉय चक्रीवादळाच्या पार्श्वभूमीवर खबरदारीचा उपाय म्हणून गुजरातमधील द्वारका येथील आकाशवाणीचा पोलादी टॉवर उतरवण्यात आला आहे. 90 मीटर उंचीच्या या टॉवरला , दोरीचा आधार असल्याने कोणतीही दुर्घटना होऊ नये, तसेच आजूबाजूच्या परिसरात जीवित आणि मालमत्तेची हानी कमी व्हावी, यासाठी हा निर्णय घेण्यात आला. एनआयटी सुरत आणि सीसीडब्ल्यू यांनी या पस्तीस वर्ष जुन्या असलेल्या टॉवरचे सुरक्षा ऑडिट केल्याच्या पार्श्वभूमीवर हा निर्णय घेण्यात आला असून, या पथकाने जानेवारी 2023 मध्ये हा टॉवर पाडण्याची शिफारस केली होती. उपलब्ध साधनांचा वापर करून, द्वारका येथून प्रसारण सेवा पूर्ववत करण्याचे काम आकाशवाणी करत आहे.
N.Chitale/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 98